CELEX: 32014D0841
Language: sk
Date: 2014-11-26 00:00:00
Title: 2014/841/EÚ, Euratom: Vykonávacie rozhodnutie Komisie z  26. novembra 2014 , ktorým sa mení vykonávacie rozhodnutie 2013/749/EÚ, Euratom, ktorým sa Portugalsku povoľuje používať určité približné odhady na výpočet základu vlastných zdrojov založených na DPH [oznámené pod číslom C(2014) 8922]

28.11.2014   
            
            
               SK
            
            
               Úradný vestník Európskej únie
            
            
               L 343/27
            
         VYKONÁVACIE ROZHODNUTIE KOMISIE
   z 26. novembra 2014,
   ktorým sa mení vykonávacie rozhodnutie 2013/749/EÚ, Euratom, ktorým sa Portugalsku povoľuje používať určité približné odhady na výpočet základu vlastných zdrojov založených na DPH
   
      
         [oznámené pod číslom C(2014) 8922]
      
   
   (Iba portugalské znenie je autentické)
   
      (2014/841/EÚ, Euratom)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane z pridanej hodnoty (1), a najmä na jeho článok 4 ods. 4 a článok 6 ods. 3 druhú zarážku,
   po konzultácii s Poradným výborom pre vlastné zdroje,
   keďže:
   
               (1)
            
            
               Podľa článku 377 smernice Rady 2006/112/ES (2) môže Portugalsko naďalej oslobodzovať od dane transakcie uvedené v bode 10 časti B prílohy X k tejto smernici v súlade s podmienkami, ktoré sa v tomto členskom štáte uplatňovali k 1. januáru 1989; tieto transakcie je potrebné zohľadniť pri stanovení základu vlastných zdrojov založených na DPH.
            
         
               (2)
            
            
               Vo svojej odpovedi z 10. apríla 2014 na list Komisie z 19. februára 2014 ohľadom zjednodušenia inšpekcií vlastných zdrojov založených na DPH (3) Portugalsko požiadalo Komisiu o povolenie používať pre rozpočtové roky 2014 až 2020 pevne stanovený percentuálny podiel medzizákladu na výpočet základu vlastných zdrojov založených na DPH, pokiaľ ide o transakcie uvedené v bode 10 časti B prílohy X k smernici 2006/112/ES. Portugalsko ukázalo, že historický percentuálny podiel zostal v priebehu času stabilný. Portugalsku by sa preto malo povoliť vypočítať základ vlastných zdrojov založených na DPH použitím pevne stanoveného percentuálneho podielu v súlade s listom, ktorý poslala Komisia.
            
         
               (3)
            
            
               Portugalsko požiadalo Komisiu o povolenie používať na výpočet váženej priemernej sadzby DPH pre rozpočtový rok 2014 údaje z národných účtov podľa ESA 2010 z roku 2011. Najnovšie dostupné údaje z národných účtov podľa ESA 95 s potrebnou úrovňou členenia sú z roku 2010, zatiaľ čo údaje z národných účtov podľa ESA 2010 s potrebnou úrovňou členenia budú k dispozícii od roku 2011, teda v čase, keď Portugalsko bude musieť predložiť svoj výkaz základu vlastných zdrojov založených na DPH pre rozpočtový rok 2014. Preto by sa malo Portugalsku povoliť používať na účely výpočtu váženej priemernej sadzby DPH pre rozpočtový rok 2014 údaje z národných účtov podľa ESA 2010 z roku 2011.
            
         
               (4)
            
            
               Podľa článku 10 ods. 2 nariadenia Európskeho parlamentu a Rady (EÚ) č. 2013/549 (4) (ESA 2010) môžu členské štáty na účely stanovenia vlastných zdrojov založených na DPH používať počas obdobia účinnosti rozhodnutia 2007/436/ES, Euratom (5) údaje založené na ESA 2010, ak nie sú k dispozícii požadované podrobné údaje podľa ESA 95.
            
         
               (5)
            
            
               Z dôvodu transparentnosti a právnej istoty je vhodné platnosť povolenia časovo obmedziť.
            
         
               (6)
            
            
               Preto je vhodné vykonávacie rozhodnutie Komisie 2013/749/EÚ, Euratom (6) zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Vykonávacie rozhodnutie 2013/749/EÚ, Euratom sa mení takto:
   
               1.
            
            
               Názov sa nahrádza takto:
               .
            
         
               2.
            
            
               Článok 1 sa nahrádza takto:
               „Článok 1
               Na účely výpočtu základu vlastných zdrojov založených na DPH sa Portugalsku od 1. januára do 31. decembra 2013 povoľuje používať približné odhady, pokiaľ ide o kategórie transakcií uvedených v časti B prílohy X k smernici 2006/112/ES:
               
                            
                        
                        
                           preprava osôb (bod 10).“
                        
                     
         
               3.
            
            
               Vkladá sa tento článok 1a:
               „Článok 1a
               Na účely výpočtu základu vlastných zdrojov založených na DPH sa Portugalsku povoľuje od 1. januára 2014 do 31. decembra 2020 používať 0,03 % medzizákladu, pokiaľ ide o transakcie uvedené v bode 10 časti B prílohy X (preprava osôb) k smernici 2006/112/ES.“
            
         
               4.
            
            
               Článok 2 sa nahrádza takto:
               „Článok 2
               Na účely rozpisu transakcií podľa štatistickej kategórie sa Portugalsku povoľuje použitie údajov z národných účtov podľa ESA 2010 týkajúcich sa roku 2011 na účely výpočtu základu vlastných zdrojov založených na DPH pre rozpočtový rok 2014.“
            
         Článok 2
   Toto rozhodnutie je určené Portugalskej republike.
   
      V Bruseli 26. novembra 2014
      
         
            Za Komisiu
         
         Kristalina GEORGIEVA
         
            podpredsedníčka
         
      
   
   
      (1)  Ú. v. ES L 155, 7.6.1989, s. 9.
   
      (2)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).
   
      (3)  Ares(2014) 405079.
   
      (4)  Nariadenie Európskeho parlamentu a Rady (EÚ) č. 549/2013 z 21. mája 2013 o európskom systéme národných a regionálnych účtov v Európskej únii (Ú. v. EÚ L 174, 26.6.2013, s. 1).
   
      (5)  Rozhodnutie Rady 2007/436/ES, Euratom zo 7. júna 2007 o systéme vlastných zdrojov Európskych spoločenstiev (Ú. v. EÚ L 163, 23.6.2007, s. 17).
   
      (6)  Vykonávacie rozhodnutie Komisie 2013/749/EÚ, Euratom z 10. decembra 2013, ktorým sa Portugalsku povoľuje používať určité približné odhady na výpočet základu vlastných zdrojov založených na DPH (Ú. v. EÚ L 333, 12.12.2013, s. 81).